جامع سیف

جامع سیف بصرہ کی قدیم و تاریخی مساجد میں سے ایک ہے۔ عربی زبان میں "السیف" کا مطلب ہے سمندر کا ساحل۔ اس مسجد کو ندی سیف کی نسبت سے یہ نام دیا گیا۔ یہ مسجد سلطنت عثمانیہ کے دور میں سنہ 1316 ہجری/1898ء میں تعمیر کی گئی۔ یہ بصرہ قدیمہ کے محلہ سیف میں واقع ہے، جس کا نام اس لیے رکھا گیا کہ یہاں کشتیوں کے لنگر انداز ہونے کا مقام موجود تھا۔

یہ مسجد فی الحال ديوان الوقف سنی، عراق کے تحت اسلامی کتب خانہ کے قریب، بصرہ کی مرکزی شاہراہ کے پاس، جامع بصرہ کبیر المعروف مسجد شہيد يوسف حسان کے نزدیک واقع ہے۔
اس مسجد میں پانچوں فرض نمازیں باجماعت ادا کی جاتی ہیں۔ اس کی مرمت اور دیکھ بھال 1416 ہجری/1996ء میں کی گئی اور بعد ازاں ديوان الوقف السنی عراق کی جانب سے سنہ 1432 ہجری/2011ء میں دوبارہ مرمت کی گئی۔

مسجد کے دروازے پر قدیم لکڑی کا باب نصب ہے۔ اس کا کل رقبہ تقریباً 500 مربع میٹر ہے جبکہ شبستان کا رقبہ 240 مربع میٹر ہے۔ مسجد کے اطراف میں کھڑکیاں ہیں اور اس کی چھت چار لکڑی کے ستونوں پر قائم ہے۔ شبستان کے وسط میں صاج کی لکڑی سے ملبس اور اینٹوں سے تعمیر شدہ محراب ہے جس کے ساتھ ایک چھوٹا سا منبر بھی موجود ہے۔

شبستان کے سامنے ایک برآمدہ اور چھت دار صحن ہے جو آٹھ لکڑی کے ستونوں پر قائم ہے۔ مسجد میں امام کے لیے ایک کمرہ اور مؤذن و خادم کے لیے الگ کمرہ موجود ہے۔دليل الجوامع والمساجد التراثية والأثرية - ديوان الوقف السني في العراق - صفحة 144.
 حوالہ جات 

زمرہ:تاریخی مساجد
زمرہ:بصرہ کی مساجد
زمرہ:آثاریات عراق
زمرہ:ویکی ڈیٹا والے صفحات